GiliGold/VAD_KnessetCorpus huggingface dataset:
גדעון מרגלית:
 זה מושג שמשה רבנו טבע, "תרבות אנשים חטאים" מולידה חטאים
גדעון מרגלית:
 כשיש לך מצב של עידוד פשע, אז הפושע צומח מתוך המציאות הזאת, לכן צריכים להתמודד עם הדבר הזה
גדעון מרגלית:
 השיטה שאני חושב שהיא נכונה היא קודם כל כמובן להמשיך בעונשים הרגילים בבחינת - - - , אבל לנסות לפתח תרופות שהן תרופות שמתאימות לסיטואציה המיוחדת של יהודה ושומרון
גדעון מרגלית:
     מה שקורה כיום, ואני אומר את הדברים על סמך מחקר שאני מבצע, ושוב, אני אשב איתך על הדברים האלה כי הם קשורים לדברים שאנחנו עושים ונעשה בעזרת השם ביחד
גדעון מרגלית:
 קודם כל יש חדלון של הרשות הפלסטינית בכל מה שקשור לתשתיות וכל מה שקשור לחינוך, כל מה שקשור לניהול באופן כללי, וזה די בכוונת מכוון
גדעון מרגלית:
 מצד שני יש עידוד כספי ויצירת סאחיות עם כל מי שמרים אבן וזורק
גדעון מרגלית:
 זה הפך להיות האין לי מה לעשות, אז במקום לשחק עם הפלייסטיישן כי אין לי, אז אני אלך החוצה ואני אזרוק אבנים
גדעון מרגלית:
 מה לעשות, יש לנו מתנחלים, הם הבנים של השטן, עליהם צריכים לעשות את הדבר הזה
גדעון מרגלית:
 זה לא נכון גם מצד ההורים שלהם באופן כללי
שמעון סולומון:
אז גם עליהם תופס "הבטלה מביאה לידי שעמום והשעמום מביא לידי חטא"
גדעון מרגלית:
בהחלט, והחטא מביא לידי כסף, אז למה לא?      מכיוון שגם החברה הערבית ביהודה ושומרון לפחות בחלק הזה שהיא ישראל, ביהודה, היא הולכת אחרי החמולה
גדעון מרגלית:
 למשפחה יש מקום מאוד חשוב בחיים של כל אדם בחברה הפלסטינית, ולכן אם הדבר כואב בכיס לכל המשפחה, אז זה דבר שהוא מטפטף בחזרה לכל בני המשפחה
גדעון מרגלית:
 זה גם לנושא של בטיחות שאני אדבר יותר מאוחר, אבל בעיקרון בהחלט יש מקום להרחיב את הנושא הזה של קנסות
גדעון מרגלית:
 למשל, יש צו של אלוף שמורה להוריד רכבים שנתפסו בעבירת קו רציף
גדעון מרגלית:
      עכשיו אני אגיד לכם משהו מאוד מהפכני ואני רוצה לסיים בזה
גדעון מרגלית:
 תיראו, גבירותיי ורבותיי, אנרכיה מתחילה בכביש
גדעון מרגלית:
 איך זה מתחיל? אם אני יכול להיות סאחה וגיבור גדול על הכביש, ואם האחר, לא אכפת לי ממנו, ואם אני יכול להתנקם בכביש, אני חושב שזה היום קונצנזוס שהרבה עבירות תנועה הן גם עבירות לאומניות
גדעון מרגלית:
 אנרכיה מתחילה בכביש
גדעון מרגלית:
 אם אנחנו תופסים אותם בכביש, אם אנחנו תופסים אותם במקומות הקלים, אנשים לא יגיעו לכדי להיות מחבלים
גדעון מרגלית:
     אני אמשיך בקטע הזה של ביטחון ואני חושב ששם אני אתפור את הכול
גדעון מרגלית:
 תודה רבה
שמעון סולומון:
      אחרון הדוברים לנושא הזה, רק אני מבקש שזה יהיה קצר, ברוך שטרן
ברוך שטרן:
טוב, תודה רבה שהזמנת אותנו
ברוך שטרן:
 ברוך שטרן, מנהל היישוב אחיה בבנימין, ותושב מצפה כרמים
ברוך שטרן:
 באתי לפה בעיקר להעביר את התחושות הקשות שאני חווה
ברוך שטרן:
 נחמן מורדוף, השם יקום דמו, בן היישוב אחיה
ברוך שטרן:
 אנחנו בדיוק עכשיו, המשפחה עולה לקבר בסיומה של ה'שבעה'
ברוך שטרן:
 עברנו שבוע מאוד קשה, מאוד כואב
ברוך שטרן:
 באתי לשאול שאלות בתקווה שהבית הזה, אולי משהו ייתן את התשובות, שאלות שעולות מהנוער, שאלות שעולות מהתושבים ומחפשים תשובות
ברוך שטרן:
 אני מקווה שאני אקבל אותן
ברוך שטרן:
      מה אני אענה לנוער שרוצה ללכת לבלות בחומוס והוא מפחד היום? מה אני אענה לנוער שאין לו תחבורה ציבורית ליישוב? מה אני אענה לאימא שנוסעת בדרך ועוברת את תל מוע'ייר, את הכפר בציר אלון, מי שמכיר, ודיברו פה קודם על מטעני צד, ושם היו מטענים
ברוך שטרן:
 אתם מכירים את הדברים יותר טוב ממני
ברוך שטרן:
 הדברים התפוצצו
ברוך שטרן:
 זה לא משהו סודי
ברוך שטרן:
 זה פורסם בכלי התקשורת
ברוך שטרן:
 הרבה מטעני דמה אבל היו שם גם דברים שהתפוצצו
ברוך שטרן:
 מה אני עונה לאחיינית שהיא בת 13, שחוטפת אבנים יום אחרי הפיגוע? זה תחושות קשות שמלוות את כל התושבים
ברוך שטרן:
      אני מתחבר למה שאמרו פה ראשי הרשויות לפניי, שאם הצבא ימשיך עם אותו דבר, זה לא מה שיעזור
ברוך שטרן:
 אני לא איש מקצוע, אני לא מבין יותר מידי גדול בביטחון, אבל לעשות עוד מאותו דבר, אנחנו לא נצליח למגר את זה
ברוך שטרן:
 התושבים כולם מעריכים את העבודה של צה"ל
ברוך שטרן:
 כאן כמובן המקום להגיד את זה, אבל ההמשכיות מאותו דבר, תושבים לא מרגישים את תחושת הביטחון
ברוך שטרן:
 תושבים מפחדים היום לנסוע על הצירים
ברוך שטרן:
      היה לנו עכשיו ב'שבעה', אחות של אורה, האימא האלמנה רצתה להגיע לאחיה
ברוך שטרן:
 מתקשר אליי הגיס ואומר לי, תקשיב, היא מפחדת לעבור בכביש
ברוך שטרן:
 הייתי צריך להתקשר לשוטר הקהילתי, להצמיד לה כוח אבטחה שיאבטח אותה
ברוך שטרן:
 זה מציאות לא נורמלית
ברוך שטרן:
 זה מציאות שהיום התושבים ביישובים, אני היום גם תושב מצפה כרמים
ברוך שטרן:
 אני גם שם בהנהגה
ברוך שטרן:
 התחושות מאוד קשות
ברוך שטרן:
 בעיקר התחושות הן שאין תשובות
ברוך שטרן:
 אין תשובות להגיד מה עושים שונה בשביל שאנחנו לא נפחד לנסוע בצירים
ברוך שטרן:
 היום המדינה מפקירה אותנו
ברוך שטרן:
 זה אולי קשה וכואב לשמוע את זה, אבל היום אנחנו החצר האחורית של מדינת ישראל
ברוך שטרן:
 היום המדינה מפקירה את התושבים
שמעון סולומון:
      בבקשה, בחור שהגיע במיוחד לדיון הזה
שמעון סולומון:
 אני ממש מבקש קצר
שמעון סולומון:
 בנימין סטופל
בנימין סטופל:
אני מהמזכירות ביישוב אחיה
בנימין סטופל:
 אני רוצה לדבר על מרקם החיים
בנימין סטופל:
 התושבים, מרקם החיים שלהם הוא נקטע
בנימין סטופל:
 אנחנו שוקלים יציאה לכל מקום, שוקלים יציאה לבילוי
בנימין סטופל:
 ילדים שרוצים לצאת עכשיו לקייטנות, רוצים ללכת לבריכה, שזה דבר שהוא בעיניי סביר, זה נורמלי, זה חופש גדול
בנימין סטופל:
 אחי מקבל ליווי של הורים חמושים
בנימין סטופל:
      אני גדלתי בפתח תקווה 22 שנה
בנימין סטופל:
 ילד בפתח תקווה שרוצה ללכת לבריכה לא מחפש מישהו שילווה אותו עם נשק
בנימין סטופל:
 יש פוליטיקאים שאמרו לאחרונה, ואישי ציבור אמרו, טוב, בואו נחלק נשקים לאזרחים
בנימין סטופל:
 אנחנו לא רוצים נשקים
בנימין סטופל:
 אני לא רוצה לישון עם אקדח מתחת לכרית
בנימין סטופל:
 אני לא רוצה להסתובב עם זה עליי
בנימין סטופל:
 אשתי לא צריכה להגיש טפסים למשרד לבט"פ להוציא אקדח, כי היא נוסעת לעבודה במרכז והיא מפחדת
בנימין סטופל:
 זה מציאות שהיא לא קיימת בשום מקום בפנים הארץ
בנימין סטופל:
 אין הרתעה
בנימין סטופל:
 אתה עומד בפקק ביום שישי, שעתיים לפני שבת
בנימין סטופל:
 אין הרבה רכבים יהודים בכבישים כי שבת
בנימין סטופל:
 אתה מוצא את עצמך בפקק, אתה רכב יהודי עם מאות פלסטינים מסביבך שפותחים חלון, שמקללים אותך, שעושים לך תנועות עם הידיים
בנימין סטופל:
 אין ביטחון
בנימין סטופל:
 זה מציאות שהיא הזויה
בנימין סטופל:
 אנחנו מרגישים אורחים
בנימין סטופל:
 רואים את הערבים מרגישים בעלי הבית
בנימין סטופל:
      נסעתי עם אשתי באוטו שבוע לפני הפיגוע, והיה את החיסול בג'נין ודיברו על מבצע
בנימין סטופל:
 אישתי אומרת, טוב, יהיה מבצע גדול? אמרתי לה, בדרך כלל בשביל מבצע צריך טריגר, והנה נרצחו עוד ארבעה אנשים בעלי ואין הרתעה
בנימין סטופל:
 יש מושג שנקרא 'הם נכנסו לנו לתוך החומוס'
בנימין סטופל:
 זה חומוס שכולם יושבים שם, כולם אוכלים שם
בנימין סטופל:
 אני הייתי שם חמש דקות לפני
בנימין סטופל:
      לא מעניין אותנו חוקים, לא מעניין אותנו חוק כזה או אחר, כל מיני ייעוצים משפטים שפוסלים דברים
בנימין סטופל:
 הבעיה בסדום ועמורה הייתה שאלה היו החוקים
בנימין סטופל:
 אנשים בסדום ועמורה אמרו, טוב, זה החוק
בנימין סטופל:
 אנחנו לא יכולים להתנהל כבני אדם כי זה החוק
בנימין סטופל:
 זה התשובות שאנחנו מקבלים
בנימין סטופל:
 החוק לא מאפשר והחוק לא נותן, והדם שם נשפך כמים
בנימין סטופל:
 תנו לנו מרקם חיים כמו כל האזרחים במדינה
בנימין סטופל:
 אנחנו לא פחות שווים
בנימין סטופל:
 כולנו עשינו קרבי, כולנו עשינו צבא, כולנו משלמים מיסים
בנימין סטופל:
 לא מגיע לנו לחיות במציאות כזאת
שמעון סולומון:
ברור
שמעון סולומון:
 תודה רבה על הדברים האלה
שמעון סולומון:
 כמובן אנחנו רק דנים בסוגיות האלה
שמעון סולומון:
 עולים פה הרבה מאוד שאלות
שמעון סולומון:
 אנחנו כמובן נרכז את הכול ונעביר לכל הגורמים הרלוונטיים כדי שנוכל באמת לצאת עם תוצאות מהדיון הזה
שמעון סולומון:
      סיימנו את החלק הראשון של נושא הביטחון ביהודה ושומרון
שמעון סולומון:
 אני רוצה לעבור לנושא הבטיחות ביהודה ושומרון
שמעון סולומון:
 עלו שאלות
שמעון סולומון:
 השאלות שהעלינו כאן, חלק מהאנשים שדיברו קודם יוכלו לדבר גם עכשיו, ואם ישנם דוברים שרוצים להתייחס, אז גם כן שיירשמו כאן כדי שנוכל לעשות את זה מסודר
שמעון סולומון:
 יש לנו 40 דקות, אז אני אבקש שנהיה מסודרים
שמעון סולומון:
      אני אזכיר את השאלות ששאלנו כדי שיהיה ברור לכולם
שמעון סולומון:
 לגבי משטרת ישראל שאלנו מה מספר השוטרים בניידות במחוז ש"י ביחס למחוזות אחרים של משטרת ישראל
שמעון סולומון:
 שתיים, שאלנו מספר השוטרים והניידות הדרושים במחוז ש"י נכון להיום ביחס למספר הרצוי ביהודה ושומרון
שמעון סולומון:
 שלוש, שאלנו עמדת משטרת ישראל בדבר הפעלת משטרת התנועה הארצית ביהודה ושומרון
שמעון סולומון:
 ארבע, שאלנו פערים נוספים שנכון לתת עליהם את הדעת לטובת המאבק בתאונות הדרכים בהקשר של חקיקה, הרחבת צווי אלוף וכן הלאה
שמעון סולומון:
 אני אשמח לקבל תשובות על זה
שלי שאול:
בוקר טוב, שמי שלי שאול, ראש מחלקת התנועה באגף התנועה
שלי שאול:
 על מנת לענות על הכול אני אתחיל ברשותך בנתונים
שלי שאול:
 על פי נתונים של ארגון הבריאות העולמי בכל שנה נהרגים בעולם כ-1
שלי שאול:
2 מיליון אנשים וכ-20 עד 30 מיליון נפצעים בתאונות דרכים בעולם
שלי שאול:
 אם אני יורד דריל דאון נכון להיום בבוקר ברמה ארצית, אני מדבר על כל הארץ, אנחנו עומדים על פלוס שבעה הרוגים, 179 אל מול 186
שלי שאול:
 בתחום העירוני פלוס 14 ובתחום הבין-עירוני אנחנו נמצאים במינוס שבעה הרוגים
שלי שאול:
 מפה אני מגיע למחוז ש"י
שלי שאול:
     במחוז ש"י אם אני מסתכל על התמונה הכוללת בתקופה מקבילה כמובן, אנחנו מדברים על 209 אל מול 204, זאת אומרת אנחנו רואים מינוס 2%, אולם אם אני לוקח את הנתונים של כללי, קשה וקל, אני רואה שיש עלייה של 46% בקטלני במחוז ש"י בתאונות
שלי שאול:
 בקשה יש לנו ירידה ובקל יש לנו ירידה
שלי שאול:
 אני מדבר על 5%, 8%
שמעון סולומון:
זה ביחס לארצי?
שלי שאול:
לא, מחוז ש"י
שמעון סולומון:
בתוך מחוז ש"י
שלי שאול:
בתוך מחוז ש"י
יגאל כהן:
שליש מההרוגים זה במחוז ש"י
שמעון סולומון:
לא, זה לא יוצא שליש
שמעון סולומון:
 לפי הנתונים שהוא אמר זה לא שליש
שלי שאול:
נכון להיום 186 הרוגים – 2023
שלי שאול:
 במחוז ש"י נכון להיום יש 19 הרוגים
יגאל כהן:
זה בלי הפלסטינים
יגאל כהן:
 המספרים האלה מנותקים
שלי שאול:
אני אתייחס
שלי שאול:
 יש לי את כל הנתונים נכון להבוקר
שלי שאול:
 אם אנחנו לוקחים את הפלסטינים אז גם פה זה נקרא רשות אחרת
שלי שאול:
 קטלני ב-2022 היה לנו 11, וב-2023 נכון לתקופה עכשיו, ארבעה, זאת אומרת אנחנו במינוס 64%
שמעון סולומון:
אני מבקש, מאחר ואנחנו מכירים נתונים אחרים לגמרי, כבר זה לא כאילו באחוז הסטייה, אז צריך להבין מה נקודת הבחינה שלכם או מה נספר, מה לא נספר
שמעון סולומון:
 הנתונים שדיברו איתי קודם לכן, אנחנו מדברים על שליש
שמעון סולומון:
 הרבה יותר מזה כולל הפלסטינים
שלי שאול:
אני מדבר על תקופה מקבילה
שלי שאול:
 חשוב להגיד, לא לקחתי נתון שנתי כי זה לא נכון לעשות את זה
שלי שאול:
 אם אנחנו מסתכלים על השנה ולבוא מעודכן, זה לעשות תקופה מקבילה, זאת אומרת חמישה חודשים, שישה חודשים אל מול שישה חודשים, וככה ראוי וככה נכון לעשות
שמעון סולומון:
אם אתה לוקח שנה בשנה - - -
שלי שאול:
אני לא יכול להשוות שנה לחצי שנה
שמעון סולומון:
נכון, אוקיי
שלי שאול:
הנתונים לא נכונים
שמעון סולומון:
בסדר
שלי שאול:
ברשותך, בהמשך למה שקצין את"ן מחוז ש"י אמר, הם עשו מעשה ביחד עם הצבא ואכן השיגו צו בראשות האלוף, שגרם איפשהו לשינוי, אבל חשוב להגיד כמה מילים
שלי שאול:
 אחד, השמיכה קצרה למשטרת ישראל
אביחי בוארון:
על איזה צו אתה מדבר?
שלי שאול:
צו אלוף ללקיחה של רכב, השבתה של רכב ל-30 יום במידה - - -
אביחי בוארון:
חילוט רכבים
שלי שאול:
זה לא חילוט, זה השבתה
שמעון סולומון:
חבר הכנסת אביחי, קודם העלו את זה פשוט
שלי שאול:
יש עלייה מנובמבר עד עכשיו, אדוני לא היה, 1,140 כלי רכב הושבתו
שמעון סולומון:
אין למה להשוות כי זה פעם ראשונה
שלי שאול:
פעם ראשונה מנובמבר
שלי שאול:
     כמו שאמר חברי פה, רוב הפעילות של אגף התנועה במחוז ש"י מתבצע בכביש 60
שלי שאול:
 כמות ההרוגים שם היא באמת גבוהה ביחס לכבישים אחרים, ואנחנו רואים שיש ירידה בתקופה מקבילה מ-2022 – 47 אל מול 2023 – 26, זאת אומרת אנחנו רואים שינוי של 45%- נכון לתקופה הזאת כי יש פעילות משטרתית ופעילות של הצבא שם על הציר בכביש 60
אביחי בוארון:
47 זה באותו חציון?
שלי שאול:
כן, בתקופה המקבילה
שלי שאול:
      אבל אנחנו רואים עלייה של 133% בכביש 90
שלי שאול:
 אנחנו רואים 200% עלייה בכביש 1
שלי שאול:
 אנחנו רואים עלייה של 86% בכביש 465
שלי שאול:
 ברגע שאתה לוקח את הכוח ושם אותו במקום אחד, אנחנו רואים איפשהו שינוי נקודתי ואנחנו רואים שבמקומות אחרים שאנחנו לא נמצאים, אנחנו רואים באמת עלייה דרמטית בנתונים בתקופה מול תקופה
שלי שאול:
     אני יכול להגיד עוד מספר דברים בהמשך למה שאתה ביקשת מאיתנו
שלי שאול:
 העמדה של משטרת ישראל בדבר הפעלת משטרת התנועה הארצית ביו"ש, התקיימה עבודת מטה מורכבת בהנחיה של ראש את"ן כמובן, ובסופו של דבר הוחלט להעצים וחייב לחזק את אגף התנועה במחוז ש"י, אם זה בהוספה של תקנים והוספה של אמצעים נוספים
אביחי בוארון:
כמה ניידות יש שם עכשיו?
שלי שאול:
19 ניידות בכל מחוז ש"י, של תנועה
אביחי בוארון:
ומבחינת שטח, מבחינת אורך כביש?
שלי שאול:
הוא המחוז השני בגודלו - - -
אביחי בוארון:
ביחס רכבים-כביש?
קריאה:
ביחס הוא הנמוך ביותר
קריאה:
 הוא השני בגודלו במרחב
קריאה:
לא, הראשון זה מחוז דרום, בוא נדייק
קריאה:
 זה 66%
שמעון סולומון:
חברי כנסת יכולים לשאול
שמעון סולומון:
 אני מבקש, אחרים, לא להתפרץ
אביחי בוארון:
רק שאלת הבנה
אביחי בוארון:
 כמה היחס ניידות-כביש ביו"ש ביחס למקומות אחרים?
שלי שאול:
זה אג"ת שנמצאים פה, החבר'ה מהמטה הארצי יתנו לך את הנתון בדיוק
שלי שאול:
 אני יכול להגיד שזה נמוך מאוד אל מול שאר המחוזות, מחוז ש"י
אביחי בוארון:
למה? משטרת התנועה, למה לא מנתבת את הניידות בצורה שוויונית?
שמעון סולומון:
הוא אמר שהשמיכה קצרה
שמעון סולומון:
 זה חלק מהעניין שאנחנו צריכים לטפל בו
אביחי בוארון:
אבל יש לך שמיכה קצרה על כלל המשטרה, היושב-ראש
שמעון סולומון:
נכון, ולמה דווקא שם זה קורה?
אביחי בוארון:
ולמה דווקא ביו"ש יש פיחות אל נוכח המצב הקשה?
יגאל כהן:
מחוז יו"ש זה לא חלק מהארצי, זה מחוז נפרד
אביחי בוארון:
אתה משטרת התנועה של?
שלי שאול:
אני ראש מחלקת התנועה
שלי שאול:
 אני בונה כוח
שלי שאול:
 אני לא מפקד מתנ"א
שלי שאול:
 יש הבדל
אביחי בוארון:
אתה יכול לתת תשובה למה שאני שואל?
שלי שאול:
ברור
אביחי בוארון:
אז מה התשובה? למה יש X ניידות והן לא מחולקות בצורה שוויונית ביחס לאורך הכבישים או הכבישים האדומים או איזשהו שיקול אחר?
שלי שאול:
כל מה שנמצא נכון לרגע זה, זה במשך שנים לא גדל וכולנו יודעים פה שמשטרת ישראל, בפרט אגף התנועה לא גדל ולא צמח בהתאם לוועדות, ראה דוגמה, ועדת שיינין וכו'
שלי שאול:
 אנחנו משתמשים בכוח שלנו
שלי שאול:
 אני יכול להגיד לך בהמשך לדיון שהתקיים שבוע שעבר בראשות השר לביטחון לאומי, אגף התנועה מתגבר החל מהשבוע
שלי שאול:
 מתגבר גם ברכב כבד וגם בסיירת האופנועים, בניידות, את מחוז ש"י
שמעון סולומון:
קודם כל אנחנו מבינים את התשובה שלך שלא נעשתה חשיבה מחודשת סביב העובדה שיש כאן גם עלייה מבחינת תאונות הדרכים ובכלל הפעילות בהקשר הזה גם מבחינת היחס
שמעון סולומון:
 בסוף 19 הניידות לא נותנות מענה ליחס
שמעון סולומון:
 אני מבין שצריך לעשות עבודה בנושא הזה
שמעון סולומון:
 זה במשך הזמן נקבל תשובה, האם נעשית עבודה? איזה פערים יש? אם הפערים כלכליים בוא נדבר עליהם
שלי שאול:
אולי אגף תכנון יכול לעזור לנו
איילת סוטו:
שלום לכולם, אני איילת, אני מאגף התכנון
איילת סוטו:
 אני יכולה לומר שלאחרונה בוצעה עבודת מטה ייחודית למחוז ש"י ונבחנה במסגרת עבודת המטה, בין היתר הגדלת תקינה גם של כוח אדם וגם של ניידות במחוז
איילת סוטו:
 במסגרת עבודת המטה עלה צורך בהגדלת מספר הניידות ומספר התקנים, ובימים האלה, אני שמה את זה בצד כמובן, מתגבשת תוכנית העבודה של משטרת ישראל במסגרתה נבחנים תוספות תקינה לכלל המערכים במשטרת ישראל, ובין היתר גם למחוז ש"י
אביחי בוארון:
השר מכיר את זה?
איילת סוטו:
ודאי
איילת סוטו:
 התהליך הזה מתבצע, פיקוד משטרת ישראל מול - - -
שמעון סולומון:
הרי זה דבר שנעשה אחת לשנה, אחת לשנתיים, אני מניח, הנושא הזה של התכנון
שמעון סולומון:
 אם כרגע בהינתן מצב שבו אנחנו יודעים לאורך שנים שיש פה פער גדול מאוד בין הגודל ויחס הניידות לבין מה שיש בשטח, השאלה אם עכשיו יש משהו שהוא נוסף שבאים ואומרים, כרגע יש דרישה כדי לייצר מציאות אחרת?
איילת סוטו:
אז אני אומרת, קודם כל מחוז ש"י הוא מחוז ייחודי, צריך לומר, לעומת שאר מחוזות משטרת ישראל במובן הזה שאם אני לוקחת את אגף התנועה, אגף התנועה בנוי ממתנ"אות
איילת סוטו:
 יש שלוש מתנ"אות שפועלות באגף התנועה
איילת סוטו:
 בכל מתנ"א כזאת יש יחידת תנועה מקומית שנקראת ימת"א והם מטפלים בצירים הבין-עירוניים בכל מחוז, אז זה לא כל כך נכון להשוות מחוזות אחרים כי זה לא פועל מחוזי
שמעון סולומון:
למה יש שוני כזה?
איילת סוטו:
אני אעשה רגע סדר
איילת סוטו:
 באגף התנועה פועלים המתנ"אות, שלוש יחידות תנועה ארציות שפועלות בצירים בין-עירוניים
איילת סוטו:
 הן פועלות בצירים בין-עירוניים כאשר יש יחידות תנועה מקומיות שפועלות במסגרת מחוזית והם פועלים בצירים העירוניים
איילת סוטו:
 במחוז ש"י, המחוז הזה פועל אחרת
איילת סוטו:
 הוא מתנהג אחרת, הוא נראה אחרת
איילת סוטו:
 זה לא נקרא מתנ"א אבל זאת יחידת תנועה מחוזית שפועלת גם בצירים העירוניים וגם בצירים הין-עירוניים
חננאל דורני:
הארגון הוא פחות רלוונטי
חננאל דורני:
 חבר הכנסת בוארון שאל שאלה נכונה מאוד
חננאל דורני:
 יש סל משאבים
חננאל דורני:
 תחלק אותו שוויונית, בוודאי ביחס למספר התאונות
שמעון סולומון:
שתי שאלות יש לי
שמעון סולומון:
 אני מרגיש שזה כן שייך, המבנה
שמעון סולומון:
 בסוף אתה לתוך מבנה יוצק תקנים וכן הלאה
שמעון סולומון:
 אני שואל שתי שאלות, שאלה אחת זה למה? באמת לקבל תשובה למה, כי יכול להיות שזה גם כן ייצר איזשהו שינוי
שמעון סולומון:
 האם כל התקנים מאוישים, מה שמאושר כרגע בלי השינוי העתידי?
איילת סוטו:
אני יודעת לומר שרוב התקנים מאוישים במחוז ש"י
איילת סוטו:
 יש הרי בעיה של איוש במשטרת ישראל, זה לא סוד
איילת סוטו:
 במחוז ש"י תקינת יחידת התנועה, תיכף ירחיב על כך קצין התנועה המחוזי, אני יודעת לומר שרוב התקנים מאוישים
איילת סוטו:
 זה מחוז שמתנהג אחרת
איילת סוטו:
 יש לו מאפייני פשיעה אחרים, יש לו נשואה אחרת, יש לו התנהלות אחרת מול הצבא
איילת סוטו:
 זה מחוז שונה לגמרי וכך צריך להיות
אביחי בוארון:
השאלה היא למה יש את ההבדל הזה?
איציק שרעבי:
אני קצין אגף התנועה של מחוז ש"י
איציק שרעבי:
 אם אתה מקביל אותי לשאר הארץ, אני משמש בשני תפקידים, אחד זה כמפקד מתנ"א, והתפקיד השני זה קצין את"ן מחוזי שבעצם אני המנחה של כל המחוז בנושא התנועה
איציק שרעבי:
 הבעיה העיקרית של אגף התנועה במחוז ש"י, שהוא מאוד קטן יחסית לגודל השטח
איציק שרעבי:
 זה הבעיה הקריטית
איציק שרעבי:
 אם עכשיו אגף התנועה יהיה שייך למתנ"א או לא, השאלה היא פחות רלוונטית
איציק שרעבי:
 הבעיה העיקרית זה כוח האדם
איציק שרעבי:
      הייתה עבודה שנעשתה בשילוב עם אגף התנועה, האם כן להעביר אותו לטובת האגף או להשאיר אותו בתחום של המחוז
איציק שרעבי:
 בסוף הוחלט גם על ידי מפקד המחוז וגם על ידי ראש האגף שעדיף להשאיר אותו במחוז
איציק שרעבי:
 אחרי שעשינו עבודה, הקשב של המחוז לנושא התנועה הוא קשב מאוד גדול
איציק שרעבי:
 ברגע שאתה לוקח עכשיו את הקשב של המחוז מנושא התנועה כמו שקורה בכל הארץ, מי שייפגע בפועל זה התושבים, כי היום תיקח את אגף התנועה הארצי, אין לו כמעט קשב לתושבים
איציק שרעבי:
 המאפיינים פה הם שונים
איציק שרעבי:
      היום כל ראש מועצה, והם יושבים פה מולי, הדבר הראשון שמדברים עם מפקד המחוז זה נושא תנועה
איציק שרעבי:
 ברגע שאתה לוקח את המנדט הזה ממפקד המחוז, זה כבר לא מעניין אותו
איציק שרעבי:
 הקשב הארצי הוא יהיה פחות מאשר מה שהם צריכים
איציק שרעבי:
 הבעיה העיקרית זה להגדיל את אגף התנועה במחוז כדי שייתן מענה הולם למי שיושב פה
איציק שרעבי:
 זה הבעיה העיקרית
איציק שרעבי:
 נעשתה עבודה מול אג"ת ואג"ת אמור לתת את המענה בימים הקרובים לגבי הגדלתו
איציק שרעבי:
 יש גם את התמיכה של אגף התנועה שזה מה שצריך להיות במחוז
איציק שרעבי:
 אני חושב שברגע שהאגף יוכפל לטעמי לפחות פי שניים, אז הוא יוכל לתת קשב למה שעולה פה
שמעון סולומון:
אני שמח על התשובה הזאת
שמעון סולומון:
 צריך לראות איך שהדבר הזה באמת קורה בתכנון קדימה כדי לתת שינוי
שמעון סולומון:
 דבר שני, לאור מה שאנחנו רואים בכבישים ולאור ההבנה גם הביטחונית וגם הבטיחות שאנחנו רואים, האם אפשר לתת תעדוף כך שהתקנים לפחות המאושרים יאוישו יותר ממקומות אחרים? כי אנחנו מבינים שיש פה נקודה משמעותית
איציק שרעבי:
אני יכול לענות לך שיחסית לארץ מחוז ש"י, כמעט ואין לו פערים
איציק שרעבי:
 אנחנו מקבלים רמה א'
איציק שרעבי:
 יש ביקוש אדיר של שוטרים, וקלטנו שוטרים מתוך הקו הירוק אלינו
שמעון סולומון:
אז למה זה לא מאויש 100%?
איציק שרעבי:
אנחנו מדברים על איוש של כמעט 100%, הבדלים של שלושה-ארבעה תקנים
שמעון סולומון:
אתה יכול להגיד לי כמה?
איציק שרעבי:
 95% אני מאויש
איציק שרעבי:
 הבעיה זה לא כמה אני מאויש
איציק שרעבי:
 השאלה כמה אני אקבל כדי לאייש? כרגע מבחינת תקינה אני מלא
איציק שרעבי:
 ארבעה תקנים בחוסר זה לא חוסר
אביחי בוארון:
אדוני, אתה אומר שאתה קשור למתנ"אות גם במחוזות אחרים?
איציק שרעבי:
לא, ממש לא
איציק שרעבי:
 אני קשור לעצמי
איציק שרעבי:
 אני ת"פ מפקד המחוז
אביחי בוארון:
למה אין לך מתנ"א במחוז שלך?
איציק שרעבי:
אני המתנ"א שלי
איילת סוטו:
אני אמרתי שיחידת התנועה של מחוז ש"י פועלת שונה משאר הארץ
אביחי בוארון:
למה היא פועלת שונה?
איילת סוטו:
מהבחינה הזו שהיא פועלת גם בצירים הבין-עירוניים
איילת סוטו:
 הוא גם מתנ"א לצורך העניין וגם הצירים העירוניים
אביחי בוארון:
אני לא קיבלתי תשובה על שאלה אחת
אביחי בוארון:
 כמה קילומטר תופסת כל ניידת בתוך הקו הירוק וכמה קילומטר תופסת כל ניידת ביהודה ושומרון?
שלי שאול:
אני אענה לך
שלי שאול:
 במדינה כל ניידת זה 200
שלי שאול:
9
אביחי בוארון:
וביו"ש?
איציק שרעבי:
100
אביחי בוארון:
זאת אומרת, ביו"ש יש לך יותר ניידות? יו"ש משופע בניידות
איציק שרעבי:
לא
איציק שרעבי:
 אני אסביר לך מה שקורה
איציק שרעבי:
 אנחנו סך הכול 1,600 קילומטר כביש על 19 ניידות ברוטו
איציק שרעבי:
 הבעיה העיקרית זה מקומות שאני לא יכול להגיע אליהם, זה איומים שיש על הציר
איציק שרעבי:
 כדי לעבוד אני גם צריך את הצבא
איציק שרעבי:
 בלי הצבא אני לא יכול לעבוד
איציק שרעבי:
 בתוך הקו הירוק שוטר עובד לבד בניידת
איציק שרעבי:
 אני חייב להיות שניים בגלל המסוכנות שאתם מכירים אותם
איציק שרעבי:
 הצבא מתגבר אותי בחיילים בתוך ניידות כי אחרת אם הצבא לא יהיה איתי בניידות, כמות הניידות תרד לחצי
שמעון סולומון:
אז היחס הוא אותו יחס
שמעון סולומון:
 אתה אומר שזה פי שניים יותר
שמעון סולומון:
 זה כולל הצבא?
איציק שרעבי:
ברור שזה כולל הצבא
אביחי בוארון:
לא, לא, עזוב את הצבא שנייה
אביחי בוארון:
 משטרה כחולה, יש לך 19 ניידות על 1,600 קילומטר?
איציק שרעבי:
יש לי 19 ניידות על 1,600 קילומטר
אביחי בוארון:
זאת אומרת שאתה יכול לשלוט הרבה יותר טוב ממה שקורה בתוך הקו הירוק
אביחי בוארון:
למה לא? לא הבנתי איך זה קשור לצבא
איציק שרעבי:
אז אני אסביר, כי יש צירים שאסור לי לנוע בהם
איציק שרעבי:
 יש צירים שאני לא יכול להגיע אליהם
אביחי בוארון:
ולכן הניידות לא מגיעות אליהם? הרי בציר 60 ששם קורות רוב התאונות, או בציר 90 או בציר 465 או בציר 1 הניידות יכולות להגיע
איציק שרעבי:
הניידות מגיעות לכל מקום
איציק שרעבי:
 כמות הניידות היא קטנה למה שיש
אביחי בוארון:
לא הבנתי עכשיו כלום
איציק שרעבי:
כמות הניידות שיש לנו היא כמות קטנה מאוד
אביחי בוארון:
אבל יש פי שניים מכל הארץ
אביחי בוארון:
 19 ל-1,600 זה פחות מ-100 קילומטר
איציק שרעבי:
אני לא יודע אם זה פי שניים
איציק שרעבי:
 אני אומר לך מה שיש לי
אביחי בוארון:
אם אתם לא יודעים מה הנתונים, אז אל תבואו עם הנתונים האלו
איציק שרעבי:
אני נותן לך את הנתונים מה שיש לי
איציק שרעבי:
 אני יודע בדיוק מה יש לי
שמעון סולומון:
תנו לי לעשות סדר שנייה
שמעון סולומון:
 מה שחבר הכנסת אביחי בוארון שואל, הוא שואל נכון
שמעון סולומון:
 הוא אומר, אם אתה אומר לי שאני משופע ביחס לארצי מבחינת ניידות פר קילומטר, אז אני מצפה שהתשובה תהיה יותר טובה
שמעון סולומון:
 אם זה לא, תסביר לי למה לא
שמעון סולומון:
 אתה אומר שאתה לא יכול לגשת לכל ציר בגלל עניין ביטחוני אחר, אבל במקומות שאתה יכול לגשת, גם שם אתה לא מצליח לתת מענה מספיק
שלי שאול:
ברשותכם, במדינת ישראל יש 52,000 קילומטר כביש
שלי שאול:
 זה נתון בסיס
אביחי בוארון:
אני כותב את הנתונים, תהיו מדויקים בבקשה
שמעון סולומון:
בואו נכבד את האנשים שמגיעים לכאן
שמעון סולומון:
 הם לא ממציאים
שמעון סולומון:
 הם באים עם נתונים
אביחי בוארון:
אדוני היושב-ראש, צריך לכבד גם את הכנסת כשמגיעים לפה עם נתונים
שמעון סולומון:
אם נגלה שהנתונים לא מדויקים, כמובן נאמת אותם עם זה, אבל בסוף הוא בא עם נתונים, עשה עבודה, בוא נכבד אותו
שלי שאול:
יש 52,000 קילומטר כביש במדינת ישראל
שלי שאול:
 יש 250 ניידות תנועה
שלי שאול:
 פשוט ברגע שלוקחים ומחלקים, אתה בדיוק מקבל את הנתון
שלי שאול:
 יש במחוז ש"י 1,600 קילומטר
שלי שאול:
 אם זה 1,643, אני לא יודע אבל יגיד את זה איציק
שלי שאול:
 בסופו של דבר יש 19 ניידות שיוצאות במחוז ש"י לפעילות
שלי שאול:
 חשוב להגיד שזה שונה מהפעילות בארץ, בקו הירוק, למה? ניידת מתנ"א עובד שוטר בודד בניידת
שלי שאול:
 במחוז ש"י עובדים שני שוטרים או לחילופין שוטר ביחד עם חייל
שלי שאול:
 להפעיל רחפן כמו שדיבר קצין את"ן, על פי התו"ל שלנו ועל פי הנוהל הוא מחויב בין שלוש לארבע ניידות להפעיל
שלי שאול:
 בסופו של דבר גם אם אנחנו אוכפים אור אדום, מחויב בשתי ניידות, זאת אומרת כניסה לצומת של רכב ויציאה של רכב וכמובן מעצר, זאת אומרת כמות האמצעים שאנחנו מפעילים באגף התנועה לטובת דוח אחד של פס לבן, והנתונים מאוד מרשימים, מה שהוא דיבר, עם הפעלת רחפן כי צריך מפעיל רחפן, כי צריך ניידת שתראה במידה והוא יברח, ועוד 2 קילומטר לשים עוד ניידת במידה והוא ינסה לסוג, וגם מעורבות של צבא וכל הדברים, זאת אומרת הקושי במחוז ש"י בכמות האמצעים ששמים, צריך לקחת את זה בחשבון
שלי שאול:
 זה שיש ירידה בכביש 60, הוא לקח את הכוח שלו, אם זה עשר ניידות או תשע, אני לא יודע בדיוק, והוא שם אותם
שלי שאול:
 50% מהכוח הוא עוזב
שלי שאול:
 יש השפעה
שלי שאול:
 אנחנו רואים עלייה בכבישים אחרים
שמעון סולומון:
      אני מבקש מהמשטרה, אני מבין שיש פערים
שמעון סולומון:
 למול האתגר שיש במחוז ש"י, למול האתגר שיש ביהודה ושומרון יש פערים, כי בפועל אנחנו צריכים יותר ניידות או צריכים יותר אמצעים, לכן אני מבקש, גם שאלתי את זה בשאלה הרביעית, מה הם הפערים שיש לכם מעבר לחקיקה ועניינים, גם פערים תשתיתיים כאלה ואחרים
שמעון סולומון:
 תציגו אותם בפנינו ונראה איך אנחנו מקדמים ככנסת, כממשלה
שמעון סולומון:
 המטרה שלי פה בוועדה הזאת היא לייצר בטיחות מרבית ביהודה ושומרון כדי למנוע מוות של אנשים, כדי למנוע המון דברים שקורים גם בין פלסטינים לבין יהודים
שמעון סולומון:
 אני מבקש לדיון הבא לתת לנו פערים שנוכל לסייע להם בנושא הזה
אביחי בוארון:
אדוני היושב-ראש, אפשר עוד שתי שאלות קטנות? אני מבין שיש חוסר בכוח אדם
אביחי בוארון:
 השאלה אם יש פה בעיה של כוח אדם?
שלי שאול:
לא בש"י
אביחי בוארון:
אין בעיה של כוח אדם בש"י?
שלי שאול:
לא
שלי שאול:
 מינוס שלושה או ארבעה שוטרים זה לא מינוס
שלי שאול:
 רוב התקנים מאוישים במחוז ש"י
אביחי בוארון:
לא איוש תקנים
אביחי בוארון:
 האם צריך תוספת של תקנים כדי להפעיל את הכוח כמו שצריך?
שלי שאול:
כן
שמעון סולומון:
זה מה שביקשתי
שמעון סולומון:
 זה הפערים שדיברו עליהם קודם
אביחי בוארון:
יש מספר ל"כן" הזה?
איילת סוטו:
שוב, זה - - - שנבחנה באג"ת לאחרונה